જમ્મુઃ જમ્મુ ક્ષેત્રમાં આંતરરાષ્ટ્રીય સરહદે પાકિસ્તાન તરફથી બુધવારે પણ સંઘર્ષવિરામનું ઉલ્લંઘન કરવામાં આવ્યું. કઠુઆ, સાંબા અને આરએસ પુરાના રહેણાંક વિસ્તાર અને ચોકીઓ પર મોર્ટાર છોડવામાં આવ્યા. જેના કારણે છેલ્લા 24 કલાકમાં 7 નાગરિકોના મોત થયા છે. બીએસએફના 5 જવાનો સહિત 35 લોકો ઘાયલ થયા છે. ન્યૂઝ એજન્સી મુજબ, બીએસએફે છેલ્લા 9 દિવસોથી સાવચેતીના ભાગરૂપે 40 હજાર લોકોને સુરક્ષિત સ્થળે પહોંચાડ્યા છે. રક્ષા સૂત્રોએ દિવ્ય ભાસ્કરને જણાવ્યું કે પાકિસ્તન આ વખતે આંતરરાષ્ટ્રીય સરહદ પાસેના સેક્ટર્સમાં ફાયરિંગ કરી રહ્યું છે. બીએસએફ તેનો વળતો જવાબ આપી રહ્યું છે.